dh-unibe/image-text_koenigsfelden-charters-post-1500 huggingface dataset:
Ich, Hedwig von Maschwandn̄, aͤptissen, und wir, dˀ convent gemeinlich dez gotzhuses ze Gnadental, Sant Bernhartz ordens
von Cytel, in Costentzer bystuͦm, uf dˀ Rûsz, zwùschend Brēgart₎ und Mellingen gelegen, tuͦnd kunt mit disem brief allen denē, die inn
ansechend odˀ hoͤrend lesen, alz wir und ùns₎ gotzhusz habend und niessend zwen mùt kˀnēgeltz uf und ab dem hoff ze Egwile
mit siner zuͦgehoͤrd, ✳ der vorzitten dez Gernaͧsz von Mellingen waz, und aber jetz ist dˀ erwirdigē dˀ aͤptissen und gemeinē
convents ze Kùngsfeld. da ist eigenlich ze wùssen, dz wir mit einhelligē raͧt, gesunt libn̄ und sinnē, wolbedachtlich mit dē
egen̄̄ erwirdigē, ✳ geistlichē froͧwen, dˀ aͤptissen und gemeinē convēt ze Kùngsfeld, Sant Clarē ordens, ouch Costentzer bystuͦms,
im Ergoͧw gelegen, fûr ûns und ûns₎ gotzhusz und alle ûns₎ nachkomē ùber komē sint, ✳ dz ist wenne und welliches jares
die selbn̄ von Kûngsfeld ✳ ûns und ûns₎m gotzhusz uslegend zwen mût kˀnē jaͤrlicher gûlt ✳ uf andrē ligendn̄ guͤttrē, dar
an wir habend sint und ouch gelegē sint ungevarlich, so sol dˀ obgen̄̄ hoff ze Egwile von ûns und ûns₎m gotzhusz ledig
und losz sin. ✳ und hand ouch fûr ûns, fûr ûns₎ gotzhusz und alle ûns₎ nachkomē vˀheissen und gelobt und lobend ouch mit
kraft dits briefs, dz obgen̄̄ uslegen von inen also ufzenemē und inē gewertig ze sinde ✳ anͧ alle ûns₎ und mēlichs
von ûns₎ wegē sumùst und irrūg. her umb ze vestem urkûnd hand wir, die obgen̄̄ aͤptissin und gemeiner convent
ze Gnadental, ûns₎s convents und gotzhuses gemein insigel offenlich gehenkt an disen brief, der gebn̄ ist in dˀ
vasten, dez jares nach Cristi geburt viertzechenhundert und in dem sybentzechendn̄ jare. ✳
417
Königsf. 508
Eckwil by
wechsel und tùschbr₎
zwùschn̄ Gnàdental
und dem hoff Eckwil
um̄ ij mt k₎ wis und
ist noch nit beschechn̄ ✳
Eckwil by
Mellingen
K
F 4
xvj
✳ von den von Gnadental
ein weselbr₎ von dˀ
Gernassnerin guͦtz
weg₎